Предшколска установа „Наша радост“

Број \_\_\_\_\_\_\_\_\_\_\_\_\_

Датум\_\_\_\_\_\_\_\_\_\_\_\_

Лучани

**УГОВОР О КОРИШЋЕЊУ УСЛУГА**

**ЗА СМЕШТАЈ ДЕЦЕ**

 Закључује се уговор између:

1. **Предшколске установе „Наша радост“ Лучани**, кога заступа директор Миланка Ружић ( даље: давалац услуга)

и

1. Име и презиме: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса и телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Запослен у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (даље: корисник услуга)

**Члан 1.**

 Давалац услуга прима на дневни боравак дете\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

рођено \_\_\_\_\_\_\_\_\_\_\_\_\_\_\_\_\_ године, и обавезује се да изврши све обавезе у погледу неге, васпитања и образовања, исхране и превентивне здравствене заштите од момента пријема детета у објекат до предаје родитељима у смислу општих аката установе.

**ПРЕДМЕТ УГОВОРА**

**Члан 2.**

Предмет уговора је регулисање међусобних права и обавеза даваоца услуга и корисника услуга у вези са боравком детета корисника услуга у објектима Установе.

**ОБАВЕЗЕ ДАВАОЦА УСЛУГА**

**Члан 3.**

Давалац услуга се обавезује да стручно и квалитетно обавља своје услуге током боравка детета, на основу усвојеног плана рада и предшколског програма, као и одговарајућих законских прописа.

Давалац услуге се обавезује да у потпуности поштује и води рачуна о правима детета, развија индивидуални приступ ка детету и развија тимски рад кроз партнерски однос са породицом детета.

Давалац услуга се обавезује да приступа и преузима све активности поштујући и водећи рачуна о најбољем интересу детета.

**ОБАВЕЗЕ КОРИСНИКА УСЛУГА**

**Члан 4.**

 Корисник услуга се обавезује да поштује План рада Предшколске установе „Наша радост“ и Кућни ред Предшколске установе „Наша радост“ који је саставни део овог Уговора.

 Корисник услуга се обавезује да поштује распоред дневних активност (радно време објекта, време оброка у објекту...) који је истакнут на огласној табли објекта.

**Члан 5.**

Давалац услуга прима на дневни боравак дете у времену од 6,00 часова до 16,00 часова.

 Родитељ је дужан да доведе дете у вртић најкасније до 8,30 часова, преда на чување надлежном васпитачу, односно надлежној медицинској сестри-васпитачу и да дете преузме од истих.

 Последице несавесног понашања родитеља у смислу става 2. Установа неће сносити.

**Члан 6.**

Корисник услуга се обавезује да, уколико потоји потреба, сарађује са стручним сарадницима одређеног профила Установе (педагог...), као и са васпитачима и осталим запосленима у Установи.

 Корисник услуга се обавезује да о себи и члановима свог породичног домаћинства даваоцу услуга достави тачне и прецизне податке који су од утицаја на коришћење услуга.

Корисник услуга се обавезује да промене места боравка родитеља или детета, адресе, контакт телефона, благовремено информише васпитача ради што боље сарадње, комуникације и безбедности детета.

**Члан 7.**

 Корисник услуга се обавезује:

1. Да приликом уписа детета у вртић поднесе потврду од лекара – педијатра о здравственом стању детета а потврда не може бити старија од 30 дана;
2. Да у случају болести детета на позив васпитача или сестре дође и узме дете;
3. Да у случају одсуства детета обавести васпитача – сестру о разлозима недоласка детета као да и после болести детета достави од лекара потврду да дете може у колектив;
4. Да дете лично доводи и одводи према утврђеном радном времену вртића а уколико то није могуће одреди друго пунолетно лице – у супротном давалац услуге не сноси одговорност за безбедност детета;
5. Да Даваоца услуга обавести о свим насталим променама везаним за боравак детета у Установи;
6. Родитељ је дужан да свако одсуствовање детета из Установе пријави и оправда, потврдом лекара, уколико се ради о боловању детета, или захтевом за одсуствовање детета.
7. Приликом сваког одсуствовања преко 30 дана, родитељ је дужан да поднесе потврду од лекара-педијатра као доказ да је дете подобно за боравак у групи.

**ЦЕНА И НАЧИН ПЛАЋАЊА**

**Члан 8.**

 Корисници услуга се обавезују да утврђену цену услуга Установе плате најкасније до 15-ог у месецу за претходни месец.

 Родитељи/старатељи који не изврше обавезу из става 1. овог члана, сагласни су да услуге Установе буду наплаћене путем административне забране на зараду.

**Члан 9.**

 Корисници услуга имају право на умањење пуне цене од 50%, у случајевима када дете оправдано одсуствује преко 5 повезаних дана, ( болест детета, захтев родитеља за одсуство, коришћење годишњег одмора родитеља уз приложено решење), за сваки дан одсуства.

У случајевима када одсуствовање детета није оправдано у смислу става 1. родитељ је обавезан да плати пуну цену за коришћење услуга Установе.

**РАСКИД УГОВОРА**

**Члан 10.**

Установа може једнострано раскинути уговор, а сва дуговања остварити судским путем, уколико родитељ два месеца не изврши обавезе у погледу доспелих плаћања, односно не придржава се правила која важе у Предшколској установи „Наша радост“ Лучани.

**Члан 11.**

 Родитељ може једнострано раскинути уговор у свако доба, с тим што је дужан да најави васпитачу испис детета најкасније 15 дана пре дана од кога исписује дете.

 По измирењу свих обавеза према Установи родитељ потписује исписницу, од ког тренутка престаје важење Уговора.

**ЗАВРШНЕ ОДРЕДБЕ**

**Члан 12.**

Дете се сматра уписанo у Предшколску установу од тренутка када родитељ/старате/хранитељ потпише овај Уговор са даваоцем услуга.

**Члан 13.**

 Уговор се закључује пре уписивања детета у Установу, а продужује се анексима два пута годишње, до 15. марта и до 15. септембра текуће године.

 Анекс уговора могу потписати родитељи који су измирили доспеле обавезе у целости.

**Члан 14.**

За све што није уговорено овим Уговором примењиваће се одредбе Закона о облигационим односима и других одговарајућих прописа.

**Члан 15.**

 Странке су сагласне да све спорове везане за извршење овог Уговора решавају споразумно, у противном решаваће стварно и месно надлежан суд.

**Члан 16.**

 Овај Уговор сачињен је у 2 (два) истоветна примерка од којих по један задржава свака уговорна страна.

 КОРИСНИК УСЛУГА ДАВАЛАЦ УСЛУГА-ДИРЕКТОР

 РОДИТЕЉ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Бр. Лк. \_\_\_\_\_\_\_\_\_\_\_\_ Миланка Ружић